
Kasutusloa andmine (Hele tn 38)

1. ASJAOLUD JA MENETLUSE KÄIK
14.04.2020 laekus ehitisregistri keskkonda läbivaatamiseks ehitisregistri koodiga 120733895, Hele tn 38 püstitatud aiamajale kasutusloa taotlus nr. 2011371/07597-1. Taotlusele on lisatud ehitusprojekt „Hele tn 127 uue aiamaja, majandushoone ja rajatiste püstitamise ehitusprojekt ilma detailplaneeringut koostamata, koostatud 20520“, projekteerija OÜ Olegta, Ehitisregistri andmetel on 27.05.2015 antud Hele tn 127 aiamaja püstitamiseks ehitusluba nr1512219/06171.
16.11.2016 on ADS-i infosüsteemis tehtud aadressiandmete muutmiskanne nr 1611524/67895, aadress Hele tn 127 on nüüd Hele tn 38. Aadressi muudatus on tehtud Narva Linnavalitsuse 16.11.2016 korralduse nr 1218-k alusel. Kasutusloa taotlusele on lisatud korrigeeritud projekt „Hele tn 38 uue aiamaja ja rajatiste 116-2020_Hele-38-korrekt.“, projekteerija OÜ Olegta“ ning ehitusdokumentatsiooni asemel audit „Hele tn 38 Narva linna aiamaja auditi aruanne 20520_TJ_v03“, audiitor OÜ D-Projekt&Consulting.

15.04.2020  on ehitisregistri  keskkonnas, koduleht www.ehr.ee, genereeritud kasutusloa eelnõu nr  2012371/06819,  menetlus nr 211190 ning eelnõu on suunatud kooskõlastamiseks Päästeametile, geodeesia ja maakorralduse-, arhitektuuri ja planeerimise- ning järelevalve osakonnale.

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud.

05.06.2020 laekus ehitisregistri elektroonilisse keskkonda kõrvaldatud puudustega kasutusloa taotlus nr   2011371/07597-2 ning on genereeritud uus kasutusloa eelnõu nr   2012371/06819-2.

16.06.2020 kooskõlastasid ehitisregistri elektroonilises keskkonnas kasutusloa taotluse kõik kaasatud isikud.
Päästeameti Ida päästekeskus kooskõlastas tingimisi märkusega:
„Hoone vastab I kasutusviisiga ehitisele esitatavatele olulistele tuleohutusnõuetele, kuid puudub nõuetekohane väline tulekustutusvesi. EVS 812-6:2012 lisa N kohaselt võib suvila- ja aiandusühistute (endiste suvila- või aianduskooperatiivide) piirkondades tuletõrje veevõtukoha maksimaalne kaugus ehitisest olla kuni 150 m“
Järelevalve osakond kooskõlastus tingimisi märkusega:  „Kooskõlastus on antud ainult aiamajale ning kooskõlastus kehtib ainult tingimusel, et väline tulekustutusveevõtukoht asub Hele tn 38 aiamajast maksimaalselt 150 m kaugusel.“ 
Koos taotlusega esitatud auditi aruande hinnangu kohaselt on „Aiamaja rahuldavas seisukorras ja ehitis ei kujuta ohtu keskkonnale ning on tuleohutu.“

Ehitusseadustiku § 11 lg 2 punkti 2 kohaselt hõlmavad ehitisele esitatavad nõuded asjakohasel juhul tuleohutust. 30.03.2017 siseministri määruse nr 17  „Ehitisele esitatavad tuleohutusnõuded ja nõuded tuletõrje veevarustusele“ § 54 lg 1 kohaselt peab igal ehitisel olema tulekahju kustutamiseks vajalik tuletõrje veevarustus, mis rajatakse tuleohutuse seaduse ja käesoleva määruse kohaselt. Tuletõrje veevajadus määratakse kindlaks olenevalt hoonestusest või ehitise kasutamisest. Ning sama paragrahvi lg 2 kohaselt tuletõrje veevarustus projekteeritakse ja ehitatakse nii, et tulekahju korral on tagatud kustutusvee kättesaadavus, on arvestatud vahemaaga ehitise ja hüdrandi ning ehitise ja muu veevõtukoha vahel, on arvesse võetud vajaminevat vooluhulka ja kustutusaega. Nimetatud parameetrid on sätestatud tehnilises normis, sealhulgas asjakohases standardis.
AÜ Suur Primorskoje on asutatud eelmise sajandi 80-ndate aastate alguses. Aastate jooksul  on AÜ Suur Primorskoje  territooriumil ehitatud ja kasutatud nii aiamaju, kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole Hele tn 38 kinnistu omaniku kohustus, kuid nõuetekohase välise tulekustutusveevõtukoha puudumine tekitab kaudset ohtu Hele tn 38 aiamajale ning muudele AÜ Suur Primorskoje koosseisu kuuluvatele hoonetele ja rajatistele.
Vastavalt Narva Linnavalitsuse 07.10.1999 korraldusele nr 2545-k „AÜ Suur Primorskoje piiride ja pindala kinnitamine“ sh ka Hele tänava kinnistud kuuluvad AÜ Suur Primorskoje üldpindala koosseisu. Kehtivatele nõuetele vastav aastaringne veevõtu võimalus tule kustutamiseks AÜ-s  Suur Primorskoje puudub. 06.04.2010 teatas AÜ Suur Primorskoje aiandusühistu esimees järelevalve osakonnale kirjalikult (kiri nr 1-12/302), et aiandusühistu teostab ettevalmistustöid välise tulekustutusveevõtukoha projekteerimiseks eesmärgiga ehitada/korrastada kehtivatele nõuetele vastav väline tulekustutusveevõtukoht. Ehitusprojekt oli kavandatud tellida 2010 aastal. 
10.09.2018 saatis järelevalve osakond aiandusühistule Suur Primorskoje märgukirja nr 1-13.32/3719, milles juhtis tähelepanu tuleohutusseaduses sätestatud nõuetele, sh ka välisele tulekustutusveevõtukohale ning teatas, et Narva Linnavalitsus võttis vastu aiandusühistutele rahalise toetuse väljamaksmise korra. Korra kohaselt välise tulekustutusveevõtukoha ehitamine kuulub rahalise toetuse nimekirja.
Tänase päeva seisuga puuduvad Narva Linnavalitsuses AÜ Suur Primorskoje territooriumil välise tulekustutusveevõtukoha väljaehitamise kohta andmed.

18.12.2020 Päästeamet täiendavalt kirjalikult selgitas ehitisregistris „tingimisi“ kooskõlastust: „Kasutusloa kooskõlastamisest ei keelduta kui üksikelamu või selle juurde kuuluva abihoonel ainsaks puuduseks on välise tulekustutusvee puudumine. Kasutusloa taotlus kooskõlastatakse märkusega haldusaktile ning sõnastus on järgmine: „Ehitusloa ehitusprojektis kirjeldatud tuletõrje veevõtukoht puudub“. 
Tuletõrje veevõtukoha rajamine asustusüksuse turvalisuse tagamiseks ei ole aiandusühistute piirkondades suvila ja aiamaja või üksikelamu omaniku ainukohustus. Sellest tingituna Päästeamet väljastab hoone kasutusloa kooskõlastamise märkusega, kus kirjeldab ehitusprojektis esitatud veevõtukoha puudumist.“ (Narva linnavalitsuse dok.register nr 12392)
Seega, ehitusseadustiku § 55 kohaselt  puuduvad Hele tn 38 kinnistule püstitatud aiamajale kasutusloa andmisest keeldumise põhjused.
[bookmark: _GoBack]2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       	kohaselt on järelevalve osakonna põhiülesandeks ehitus- ja kasutuslubade taotluste 
      	 menetlemine ning linnavalitsuse vastavasisuliste korralduste ettevalmistamine, mille 
       	alusel toimub ehitusloa või kasutusloa andmine, muutmine, kehtetuks tunnistamine või 
       	andmisest keeldumine.


3. OTSUS
Väljastada Hele tn 38 püstitatud aiamajale kasutusluba märkusega “puudub väline tulekustutuse veevõtukoht“


4. RAKENDUSSÄTTED
4.1.	Korraldus jõustub seadusega sätestatud korras. 
4.2.	 Narva Linnavalitsuse Arhitektuuri- ja Linnaplaneerimise Ametil teha AÜ Suur  Primorskoje juhatusele teatavaks, et aiandusühistu territooriumil peab olema korraldatud väline tulekustutusveevõtukoht.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

